ไฟแนนซ์ทูเดย์
...ม.ร.ว.จัตุมงคล โสณกุล ในฐานะประธานบริษัท เอ็ม.ที.อาร์.แอสเส็ท แมนเนเจอร์ บอกว่า ช่วงนี้มีเงินเยอะไม่รู้จะเอาไปทำอะไร จึงขอมาแจมกับธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) ขนเงินมาร่วมลงทุนในธุรกิจเอสเอ็มอีที่มีนวัตกรรมทันสมัย หวังเห็นเอสเอ็มอีไทยก้าวไกลสู่ระดับอินเตอร์
13 พ.ย. 2557

...ม.ร.ว.จัตุมงคล โสณกุล ในฐานะประธานบริษัท เอ็ม.ที.อาร์.แอสเส็ท แมนเนเจอร์ บอกว่า ช่วงนี้มีเงินเยอะไม่รู้จะเอาไปทำอะไร จึงขอมาแจมกับธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) ขนเงินมาร่วมลงทุนในธุรกิจเอสเอ็มอีที่มีนวัตกรรมทันสมัย หวังเห็นเอสเอ็มอีไทยก้าวไกลสู่ระดับอินเตอร์
...ตั้งแต่ขึ้นมารับตำแหน่ง กฤษฎา อุทยานิน ผู้อำนวยการสำนักงานบริหารหนี้สาธารณะ (สบน.) ซึ่งเก็บตัวเงียบมาตลอด ก็ได้ฤกษ์เปิดตัวแถลงข่าวหนี้สาธารณะของประเทศ เพราะ สมหมาย ภาษี รมว.คลัง สั่งให้มาชี้แจงว่า สบน.ทำอะไรกันอยู่ตอนนี้ โดยเฉพาะการแก้ปัญหาหนี้จำนำข้าว 67 แสนล้านบาท ว่าจะมีแผนดำเนินการอะไรบ้าง
...แม้ว่าคนรวยจะไม่เห็นด้วย แต่ สมหมาย ก็ดันภาษีมรดก เข้า ครม.พิจารณาในสัปดาห์หน้า แม้ว่าอาจจะได้ไม่เยอะ แต่ก็จะเป็นเครื่องมือสร้างจิตสำนึกให้คนรวยเสียภาษีถูกต้อง เพราะหากคนรวยไม่หนีภาษี คนรายได้ปานกลางและรายได้น้อยก็พร้อมจะเสียภาษี สร้างความเท่าเทียมและยังช่วยเพิ่มรายได้ให้ประเทศ แต่ถ้างานนี้รัฐบาลรีดภาษีกับคนรวยไม่สำเร็จ ก็จะถูกตำหนิว่ารีดเลือดกับปูต่อไป
...หลังจากภาษีมรดกผ่าน คลังก็จะเดินหน้าเก็บภาษีที่ดินและสิ่งปลูกสร้างเป็นรายการต่อไป โดย สมหมาย ดีดลูกคิดให้เห็นภาพว่า ที่ดิน 100150 ตารางวา มีบ้านหลังละประมาณ 45 ล้านบาท จะเสียภาษีที่ดินและสิ่งปลูกสร้างปีละใกล้เคียงกับการเสียภาษีรถยนต์ประจำปีหนึ่งคัน ถือว่าไม่มาก แต่ประเทศจะได้ประโยชน์มีรายได้เพิ่ม 67 เท่า จากการเก็บภาษีที่ดินแบบเก่า
...วันนี้ต้องวัดใจ รังสรรค์ ศรีวรศาสตร์ ปลัดกระทรวงการคลัง ประธานอนุกรรมการปิดบัญชีโครงการรับจำนำข้าว จะกล้าสั่งสรุปผลขาดทุน หลังจากที่การปิดบัญชีล่าช้ามานานเต็มทีหรือไม่ เพราะงานนี้รับรองว่าขาดทุนขั้นต่ำไม่น้อยกว่า 5 แสนล้านบาทแน่ๆ